system
Răspunde în limba română, în stilul Wikipedia, cat mai corect gramatical.
user
Ce cunoștințe ai despre subiectul Tiberiu Brediceanu?
assistant
Tiberiu Brediceanu () a fost un compozitor, folclorist român, și jurist, fratele lui Caius Brediceanu, fiul lui Coriolan Brediceanu și tatăl lui Mihai Brediceanu. A participat și în calitate de deputat la Marea Adunare Națională de la Alba Iulia, organismul legislativ reprezentativ al „tuturor românilor din Transilvania, Banat și Țara Ungurească”, cel care a adoptat hotărârea privind Unirea Transilvaniei cu România, la 1 decembrie 1918.

Biografie 
A studiat la Liceul „Sfântul Vasile cel Mare” din Blaj, după care a obținut licența în drept la Budapesta. A participat la înființarea Teatrului Național, Conservatorului și Operei Române din Cluj (al cărei director a fost). A fost și membru corespondent al Academiei Române, președinte al Conservatorului "Astra" din Brașov, director al Băncii "Albina", sucursala Brașov. Folclorist pasionat, a cules peste 2.000 de melodii populare, în special bănățene și maramureșene.

Creația sa dedicată scenei a fost gândită pentru teatrul de amatori, fiind concepută astfel încât să fie accesibilă din punct de vedere tehnic și să pună în evidență un limbaj predominant folcloric. Simplitatea și coloristica bogată a unor lucrări, precum: La șezătoare (1908) și Învierea (1936) i-au atras compozitorului simpatia publicului.

Utilizarea permanentă a citatelor folclorice, armonizarea tonală clasică, tenacitatea în valorificarea muzicii populare sunt prezente și în muzica simfonică, de cameră și vocală.

Între anii 1927 și 1930, Tiberiu Brediceanu a colaborat ca folclorist cu Arhiva Fonogramică a Ministerului Artelor din București, activând intens în domeniul culegerii de folclor (peste 2 000 de melodii) în țară și peste hotare.

Activitate politică
A fost membru al C.N.R. Brașov și a participat la Marea Adunare Națională de la Alba Iulia ca delegat al „Societății pentru fond de teatru român” Brașov. A fost membru al Partidului Național-Țărănesc și deputat între 1919 - 1920.

Opere

Compoziții muzicale 
Muzică de teatru: 
 Poemul muzical etnografic: Transilvania, Banatul, Crișana și Maramureșul în port, joc și cântec (1905)
 La șezătoare (1908)
 Învierea -pantomimă în patru tablouri de Lucian Blaga, după balada populară Voichița (1936)
 Seara mare - scene lirice în trei acte, libretul de Tiberiu Brediceanu (1924)

Muzică simfonică: 
 Rândunica - vals pentru orchestră de salon (1894)
 12 dansuri românești (1905)
Muzică de cameră: 
 Ardeleana (1894)
 Viorele - vals pentru pian (1896)
 Doină și joc pentru flaut și pian (1908)
 Preludiul și Hora în re bemol major - pentru pian (1915)
 Jocuri populare românești pentru pian - Caietele I -VIII

Muzică corală: 
 S-a dus cucul - cor pentru voci egale, pe versuri populare

Muzică vocală:
 Colinde culese și întocmite pentru voce și pian sau piano solo (1924)
 Șase doine și cântece românești - pentru cvartet vocal și pian (1953)
 Miorița - șase teme ale baladei pentru cvartet vocal și pian (1955)

Muzicologie și folclor 
 Melodii populare românești din Maramureș
 Melodii populare românești din Banat
 Poemul coregrafic
 Doine și cântece românești pe teme poporale
 Muzica și compozitorii români ai Transilvaniei

Recunoaștere
O serie de distincții i-au recompensat activitatea: Premiul Național pentru muzică (1927), titlurile de Maestru Emerit al Artei (1952) și Artist al poporului (1957).  O alee din Brașov îi poartă numele.

Vezi și 
 Coriolan Brediceanu
 Caius Brediceanu
 Mihai Brediceanu

Note

Bibliografie 
 Dicționar Enciclopedic Român, Editura Politică, București, 1962
 Lucian Predescu, Enciclopedia României. Cugetarea, Edituara Saeculum, București, 1999 ISBN 973-9399-03-7
 Șerban Ioan et alii, Dicționarul personalităților Unirii. Trimișii românilor transilvăneni la Marea Adunare Națională de la Alba Iulia, Muzeul Național al Unirii, Alba Iulia, 2003, ISBN 973-8141-90-7

Legături externe 
 Membrii Academiei Române din 1866 până în prezent – B
 UCMR - Biografia lui Tiberiu Brediceanu 
Articole biografice
 Vă mai amintiți de... Tiberiu Brediceanu, 5 aprilie 2011, Adevărul

Nașteri în 1877
Nașteri pe 2 aprilie
Decese în 1968
Decese pe 19 decembrie
Membri corespondenți ai Academiei Române
Compozitori români
Folcloriști români
Români greco-catolici
Lugojeni
Muzicieni români
Români din secolul al XIX-lea
Români din secolul al XX-lea
Delegați la Marea Adunare Națională de la Alba Iulia
Membri ai Consiliului Dirigent
Decorați cu Ordinul „Bene Merenti”
Artiști ai poporului din România